Øystein Adilsson

Øystein Adilsson var ein konge av Ynglingeætta, skildra hjå Snorre Sturlason og i Den eldste Noregshistoria. Øystein skal ha levd på den tida Rolv Krake fall. Han var son av kong Adils, som er nemnd i fleire kjelder.

Snorre fortel korleis Øystein rådde i ei tid med mykje ufred. Mellom anna hadde Øystein vanskar med ein kong Solve frå Nærøy, som hadde jord på Jylland og i Sverige. Solve kringsette halla til Øystein og brende han inne. 

Tjodolv frå Kvine segjer:

 Øystein veit eg
 enden fann
 på live i Lovund,
 so lagnaden vilde.
 Og juten, kvad dei,
 inne brende
 Stor-kongen
 med svia-menn.

 Den som skogen
 øyder av
 på hovdingen fauk
 i heimen hans eigin
 då den trauste
 timber-stogo
 av kjempur full
 yvi kongen brann.

Yngvar Øysteinsson hemna far sin, seier Snorre.

 Den eldste Noregshistoria 

Etter denne framstillinga var det gautane som brende Øystein inne. "Juten" i kvadet over er mistydd av Snorre. Dette fell inn i ei problemstilling som og er nemnd i Béowulf, der det er strid mellom svear og gautar.

Kategori:Ynglingeætta
Kategori:Svenske sogekongar